Általános Szerződési Feltételei (ÁSZF)

A DominoDomain.hu Általános Szerződési Feltételei (a továbbiakban: ÁSZF) internetes szolgáltatások (domain név- regisztrációs, fenntartási és tárhely biztosítás) tárgykörben. A szerződés elfogadásával partnerünk elfogadja szolgáltatási feltételeinket, amely alapján a Szolgáltatási Keretszerződés (Keretszerződés) a DominoDomain.hu.-vel létrejön.


1. Az ÁSZF hatálya

1.1. Jelen ASZF hatályos 2006. január hó 1. napjától.

1.2. Az ÁSZF kiterjed a DominoDomain.hu minden internetes szolgáltatás tárgykörben megkötött Szolgáltatási Szerződésre (Továbbiakban: Igénylőlap).

1.3. Az ÁSZF szabályozza
- a felek tartós jogviszonyának általános feltételeit, a felek jogait és kötelezettségeit.

1.4. Az Igénylőlap tartalmazza a Megrendelő által
- megrendelt szolgáltatásokat,
- választott szolgáltatások tartalmát,
- választott fizetési módot.

1.5. A Keretszerződés az Igénylőlap Megrendelő általi aláírásával határozott időre jön létre. Amennyiben az Igénylőlapon a megrendelő nem nyilatkozik a szerződés időtartamára vonatkozóan abban az esetben a .hu és .co.uk domaintartományban igényelt domainek esetén 2 éves szerződés jön létre, egyéb domaintartományok alatt bejegyzett webcímek esetén 1 éves szerződés jön létre. A szerződéses jogviszony a Megrendelő írásbeli megrendelése esetén - újabb határozott időszakra - hosszabbításra kerül.

1.6. A Szolgáltatási Szerződés módosítása - felek előzetesen történt, közös megállapodása alapján - írásban történik. A módosítás az új Igénylőlap aláírásával lép hatályba.

1.7. A Szolgáltatási Szerződés megszűnik, amennyiben azt valamelyik fél felmondja.

1.8. A Szerződés Szolgáltató általi felmondása akkor hatályos, ha azt
a) a Szolgáltató kézbesítője útján közvetlenül eljuttatja a Megrendelőhöz,
b) vagy tértivevénnyel feladott levélben kikézbesítette az Megrendelőhöz,
c) vagy a megrendelő által a Szerződés megkötésekor megadott kapcsolattartói email címre eljuttatja e-mailben.
A tértivevénnyel feladott levelet kézbesítettnek kell tekinteni akkor is, ha az "nem kereste" vagy "átvételt megtagadta" jelzéssel érkezett vissza.

1.8.1. Ha a Szolgáltatás sajátosságai következtében a szolgáltató nem rendelkezik az Előfizető írásban (hagyományos vagy elektronikus levélben) történő értesítéséhez szükséges információkkal, akkor a Szolgáltató a Megrendelőt az Szerződés felmondásáról egyéb módon is értesítheti.

1.8.2. A Megrendelő az Megrendelői Szerződést írásban (hagyományos vagy elektronikus levélben) megküldött felmondással, illetve Szolgáltató ügyfélszolgálatán személyesen mondhatja fel.

1.8.3. A felmondásnak tartalmaznia kell:
- a felmondás indokát (ha a Fél a felmondás indokolására köteles),
a Szolgáltató felmondása esetén
- a felmondási időt
- a felmondási idő lejártának napját.

1.8.4. A szerződés azonnali hatállyal történő felmondására a Szolgáltatónak lehetősége van, amennyiben
- a tárhely szolgáltatáshoz kapcsolódó domain szolgáltatással a Megrendelő más szolgáltatót bíz meg (átregisztrálja vagy a DNS szolgáltatást más szolgáltatóhoz helyezi át.)
A 1.8.4. pontban foglalt feltételek teljesülése esetén a Szolgáltatónak a Megrendelő irányába a felmondás tényéről külön értesítési kötelezettsége nincs.

1.9. A rendes felmondási idő mindkét fél részéről 30 nap.


2. Az ÁSZF alanyai

2.1. Az ÁSZF egyrészről kiterjed a DominoDomain.hu -ra, mint szolgáltatóra (továbbiakban: Szolgáltató), másrészről a szolgáltatást igénybe vevő, a Igénylőlapot aláíró Megrendelőre (továbbiakban: Megrendelő).

2.1.1. Szolgáltató: CityWeb Hungary Kft.., 2092 Budakeszi, Gábor Áron u. 1/b. Adószám: 13682776-2-13, 
2.1.2. Megrendelő: az a magyar vagy külföldi természetes- vagy jogi személy/jogi személyiséggel nem rendelkező szervezet, amely a Szolgáltatóval megkötött Keretszerződés és Igénylőlap alapján nyújtott szolgáltatások előfizetője.


3. Az ASZK tárgya

3.1. Szolgáltató vállalja a Igénylőlapon részletezett internetes szolgáltatásokat biztosítja a Megrendelő számára. A Szolgáltató - amennyiben erre a Megrendelő megrendelése kiterjed - a Megrendelő oldalait az Interneten elérhetővé teszi és az a szerződés teljes időtartama alatt az oldalhoz állandó jellegű hozzáférési lehetőséget biztosít.


4. A Megrendelő jogai és kötelezettségei

4.1. A Megrendelő kötelezettséget vállal a Igénylőlapon megjelölt szolgáltatások díjának megfizetésére.

4.2. Kizárólag a Megrendelő jogosult a jelen szerződés tárgyát használni, hasznosítani, azzal rendelkezni. Ha ezen jogok gyakorlását másnak átengedi vagy a szolgáltatást harmadik személynek bármilyen formában továbbadja, átengedi, hozzáférhetővé teszi, felelős minden olyan kárért, amely enélkül nem következett volna be. A Megrendelő tudomásul veszi, hogy a Szolgáltató ebben az esetben jogosult - de nem köteles - a szerződés azonnali hatályú felmondására, valamint a Megrendelő által kifizetett díj megtartására.

4.3. A Megrendelő vállalja, hogy minden tőle elvárhatót megtesz annak érdekében, hogy az általa telepített szoftverek csakis kontrollált szolgáltatást működtetnek. Amennyiben valamilyen rendellenes változást észlel (vírusfertőzés, honlap feltörése, stb.) köteles haladéktalanul megtenni mindent a rendeltetésszerű működés visszaállításáért, valamint köteles haladéktalanul értesíteni az eseményről a szolgáltatót. A Megrendelő tudomásul veszi és hozzájárulását adja ahhoz, hogy a rendeltetésszerű joggyakorlás ezen követelményének szándékos vagy súlyosan gondatlan megszegése esetén a Szolgáltató jogosult a Megrendelőnek az azonosításhoz szükséges adatait a károsult fél részére átadni.

4.4. A Megrendelő az Igénylőlapon megtalálható adatainak (pl. kapcsolattartó személyének vagy elérhetőségének megváltozása) köteles a Szolgáltatót a változástól számított 8 naptári napon belül írásban (levélben) értesíteni. E kötelezettségeinek elmulasztásából eredő minden kárért az Előfizető felelőséggel tartozik.

4.5. A Szolgáltató az Igénylőlapon megjelölt és részletezett szolgáltatások díjáról az Igénylőlapon meghatározott fizetési mód alapján számlát állít ki a Megrendelő részére, amelyet a Megrendelő a számlán feltüntetett fizetési határidőre köteles megfizetni.

4.6. Fizetési határidő a Szolgáltató által kiállított számla kiállításától számított 8 naptári nap.

4.7. Amennyiben Megrendelő a fizetési kötelezettségeinek nem tesz eleget, Szolgáltató jogosult, de nem köteles - külön értesítés nélkül - a szolgáltatást felfüggeszteni és a szolgáltatási szerződést azonnali hatállyal felmondani. A szolgáltatás felfüggesztése nem jelenti a felmerült pénzügyi követelések törlését.

4.8. A díjfizetés választható módozatai:
- banki átutalás,
- készpénz.

4.9. Amennyiben a Megrendelő a szerződést az lejárat előtt felmondja, a már megfizetett fenntartási díj időarányos részére nem tarthat igényt.

4.10. Amennyiben a Megrendelő olyan szolgáltatást (különös tekintettel domain delegálási kérelemre) rendel meg, amely a Szolgáltató hibáján kívül eső okból nem teljesíthető, abban az esetben az előre fizetett díj ellenében az Igénylő más azonos értékű szolgáltatást kérhet a Szolgáltatótól. A Szolgáltató hibáján kívül eső okból nem teljesíthető előre fizetett szolgáltatás esetén a Megrendelő a díj visszafizetésére nem tarthat igényt.

4.11. Ha a Megrendelő nem kap számlát az esedékes időben (új megrendelés esetén legkésőbb a megrendeléstől számított 8. nap, vagy a már meglévő előfizetés esetén legkésőbb az évfordulót megelőző 15. nap), ennek tényét az info@dominodomain.huEzt a címet a spamrobotok ellen védjük. Engedélyezze a Javascript használatát, hogy megtekinthesse. Ezt a címet a spamrobotok ellen védjük. Engedélyezze a Javascript használatát, hogy megtekinthesse. e-mail címen köteles bejelenteni.

4.12. Amennyiben a Megrendelő a 4.5 pontban megjelölt fizetési kötelezettségének nem tesz eleget a Szolgáltató egyszeri 2.500,- Ft+ ÁFA és a késedelmes összeg 2 ezrelékét kitevő, de minimálisan 300,- Ft + ÁFA összegű napi késedelmi pótdíjat jogosult felszámítani. A Szolgáltató nem számít fel késedelmi díjat 30 napos késedelemig, abban az esetben, ha a Megrendelő a késedelem előtt írásban fizetési halasztást kért és azt a Szolgáltató írásban jóváhagyta.


5. A Szolgáltató jogai és kötelezettségei

5.1. A Szolgáltató kötelezettséget vállal arra, hogy a Igénylőlapon részletezett szolgáltatásokat a Megrendelő számára biztosítja szerződés teljes időtartama alatt.

5.2. A Szolgáltató magára nézve kötelező erővel ismeri el az adatkezeléssel kapcsolatosan rendelkező alábbi jogszabályokat és ajánlásokat:
- az 1992. évi LXIII. törvény - A személyes adatok védelméről és a közérdekű adatok nyilvánosságáról,
- az 1998. évi VI. törvény - Az egyének védelméről a személyes adatok gépi feldolgozása során (Strasbourg 1981. január 28.),
- 2001. évi CVIII. Törvény (Az információs társadalommal összefüggő szolgáltatások egyes kérdéseiről),
- az "Online Privacy Alliance" ajánlásait

5.3 A Szolgáltató köteles szolgáltatásait karbantartani, az esetlegesen felmerülő hibát lehetőségeihez mérten a lehető legrövidebb időn belül kijavítani, a Megrendelő számára a szerződés tárgyát képező szolgáltatással kapcsolatos technikai felvilágosítást telefonon vagy e-mail útján - az Előfizető által felhatalmazott személyek számára - térítés nélkül megadni azzal a megszorítással, hogy a felvilágosítási kötelezettség kizárólag a szolgáltatás igénybevételéhez és rendeltetésszerű használatához szükséges információkra terjed ki.

5.4. A Szolgáltató az igényelt szolgáltatások aktiválásának időpontjától kezdődően felel a szolgáltatás folyamatos működőképességéért. Arra az időszakra, amely alatt a szerződés tárgya a Szolgáltató érdekkörében felmerült okból nem használható rendeltetésszerűen, díjfizetési kötelezettség a Megrendelőt nem terheli, ezzel az időszakkal a szerződés meghosszabbodik, illetve határozatlan időre szóló szerződés esetén a következő esedékes szolgáltatási díjból levonásra kerül.

5.5. A Szolgáltató jogosult az általa nyújtott szolgáltatás megrendelésének napján a nyilvános árlistájában (meghirdetés helye: www.dominodomain.hu) érvényben lévő szolgáltatási díjat a Megrendelő felé számlába állítani.

5.6. A Megrendelő részéről történt késedelmes fizetés esetén a számla fizetési határidejének lejártát követően a Szolgáltató jogosult a megrendelt szolgáltatások nyújtását felfüggeszteni, a szolgáltatásokat harmadik félnél (különös tekintettel a domain nyilvántartást végző szervezetek, pl. Internet Szolgáltatók Tanácsa) felmondani valamint a felfüggesztés okát nyilvánosságra hozni. Amennyiben a szolgáltatások díjának ellenértéke a Szolgáltató részére késedelmesen kifizetésre kerül, azonban a Szolgáltató a számlába állított szolgáltatásokat valamilyen oknál fogva nem tudja biztosítani, abban az esetben a Megrendelő jogosult a kifizetett díjak ellenértékével azonos értékű szolgáltatást igénybe venni a Szolgáltatótól.

5.7. A Szolgáltató esetleges üzemzavar esetén köteles mindent megtenni a hiba lehető legrövidebb időn belüli elhárításáért.

5.8. A Szolgáltató nem tartozik felelősséggel a neki nem felróható módon bekövetkező váratlan eseményekből eredő szolgáltatási kimaradásokért, esetleges adatveszteségekért, illetve azon károkért, amelyek rajta kívül álló okok eredményeképpen következtek be.

5.9. A Szolgáltató a Megrendelő részéről pénzügyileg teljesített szolgáltatásokat a pénzügyi teljesítésről való tudomásszerzést követő 3 munkanapon belül köteles teljesíteni. A szolgáltatás teljesítését a pénzügyi teljesítéstől függetlenül megtagadhatja a Szolgáltató, amennyiben a Megrendelő által igényelt szolgáltatással kapcsolatosan jogszabályba ütköző tény jut a Szolgáltató tudomására (különös tekintettel harmadik személy védjegy- vagy személyiségi jogainak megsértése).

5.10. A Szolgáltató bármely szerződéses kötelezettségeinek teljesítéséhez jogosult alvállalkozót vagy más közreműködőt igénybe venni.

5.11. A Szolgáltató fenntartja a jogot a szolgáltatásai körének bővítésére, amelyről nem köteles a Megrendelőt értesíteni.

5.12. A Szolgáltató fenntartja a jogot a szerződés azonnali hatállyal történő felbontására, amennyiben bizonyítható, hogy az ügyfél számára biztosított tárterületen az elhelyezett programkód
- a Szolgáltató vagy harmadik személy számára kárt okozhat vagy;
- nem alkalmas osztott rendszeren való futtatásra vagy;
- futtatását biztosító web szervert számottevően lassítja vagy üzemszerű működését gátolja vagy ;
- által megjelenített tartalom jogszabályba ütközik vagy;
- működése során jogszabályba ütköző tevékenységet valósít meg (különös tekintettel a kéretlen levelek küldésére, tiltott szerencsejáték szervezésére vonatkozó jogszabályok megsértése).

5.13. Az ÁSZF rendelkezéseit a Szolgáltató jogosult egyoldalúan módosítani, ha a módosítás hatályba lépése előtt 15 nappal a módosítás lényegi elemeit honlapjának nyitóoldalán (www.dominodomain.hu ) jól látható módon elhelyezi.


6. Vegyes rendelkezések

6.1. A Szolgáltató és a Megrendelő kölcsönösen kijelentik, illetve kölcsönösen jóváhagyólag tudomásul veszik, hogy rendelkeznek azzal a képességgel és meghatalmazással, hogy jelen szerződéses kapcsolatba lépjenek és az ebből fakadó szerződéses kötelezettségeiket teljesítsék.

6.2. A Szolgáltató vállalja, hogy az általa szerződésben meghatározott alapszolgáltatást 99%-os rendelkezésre állás mellett biztosítja. A Szolgáltató jogosult havonta legfeljebb 90 perc üzemszünet beiktatására a szükséges karbantartási munkálatok elvégzésére. Az így kiesett időtartam nem csökkenti a garantált rendelkezésre állást. Amennyiben ez munkanapra esik, köteles ezt legalább 3 munkanappal előre írásban (e-mail, fax, posta) az előfizető felé jelezni.

6.3. A tárterületen elhelyezett adatok tartalmáért, a Megrendelőnek a magyar és/vagy a nemzetközi jogszabályokat sértő tevékenységéért a Szolgáltató felelősséget nem vállal, ez kizárólag Megrendelő felelőssége.

6.4. A Szolgáltató fenntartja magának az árváltoztatás jogát, amely azonban a már megkötött, határozott időre szóló szerződésekre nem vonatkozik. Határozatlan időre szóló szerződés esetén pedig a Szolgáltató az árváltozást megelőzően a Megrendelőt értesíteni köteles (e-mail vagy hagyományos levél útján).

6.5. A Felek jogvitát polgári eljárás keretében érvényesíthetik olyan módon, hogy a Budapesti Városi Bíróságnál keresetlevelet nyújtanak be. Jogvita esetén a Magyar Köztársaság törvényei és jogszabályai az irányadók.

6.6. A jelen szerződésben nem szabályozott kérdésekben a Ptk. vonatkozó szabályai az irányadók. A Szerződő felek kijelentik, hogy a szerződés teljesítése során egymással együttműködnek, a szükséges tájékoztatást egymásnak megadják, az esetleges vitás kérdésekben elsősorban békés úton történő megoldást részesítik előnyben.

6.7. Jelen ÁSZF csak az Igénylőlappal együtt érvényes.


7. Vis Major esemény

7.1. Egyik fél sem felel a szerződésben foglalt kötelezettség teljesítéséért azon esetekben, amikor a felek érdekkörén kívül eső elháríthatatlan esemény merül fel. Ilyen körülménynek tekintendő például: természeti katasztrófa, tűz, áradás, hatóság rendelkezése, szükségállapot, lázadás, polgárháború, háború, sztrájk vagy hasonló munkabeszüntetés.

7.2. Ha Vis Maior esemény miatt a szünetelés időtartama meghaladja a két hónapot, bármelyik Fél jogosult a Szerződést azonnali hatállyal felmondani.

7.3. Vis Maior Esemény bekövetkezte esetén az érintett Fél köteles a másik Felet írásban értesíteni.

7.4. A teljesített szolgáltatások számlájának kiegyenlítése alól a Vis Major körbe tartozó események sem jelentenek mentességet. 

